Diari Oficial de la Generalitat Valenciana


Sumari del DOGV 3392, del 14-12-1998 (1998/10404)

Informació pública del procés selectiu per a cobrir una plaça de conserge del Poliesportiu Municipal, de la plantilla de personal laboral fix de l'Ajuntament de Benifaió.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3392

Data del DOGV
:   14-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/10171


Organisme emissor
:   Ajuntament de Benifaió

Tipus de document
:   Anunci

Informació pública del procés selectiu per a cobrir una plaça de conserge del Poliesportiu Municipal, de la plantilla de personal laboral fix de l'Ajuntament de Benifaió. [1998/X10195]
  
Mitjançant aquest edicte, es fa pública la convocatòria del procés selectiu per a cobrir una plaça de conserge del Poliesportiu Municipal, pel sistema de concurs-oposició lliure, vacant en la plantilla de personal fix i inclosa en l'oferta d'ocupació pública de 1998, amb les corresponents bases rectores aprovades pel Plenari de l'Ajuntament, en la sessió de data 27 d'octubre de 1998.
  
Cosa que es fa pública perquè se'n prenga coneixement, en compliment del que es disposa en els articles 91.2, 97 i 103 de la Llei 7/1985, de 2 d'abril, Reguladora de les Bases de Règim Local, i 6 del RD 96/91, de 7 de juny.
  
Bases per la provisió d'una plaça de conserge del Poliesportiu Municipal, de la plantilla de personal laboral fix de l'Ajuntament de Benifaió.
  
Primera. Objecte, denominació i característiques de la plaça que es convoca
  
L'objecte de la present convocatòria és la provisió d'una plaça de Conserge del Poliesportiu Municipal vacant en la plantilla de personal laboral fix d'aquest Ajuntament i que figura en l'oferta d'ocupació pública d'aquest Ajuntament de 1998 (BOE nº 109, de 10.8.98).
  
Segona. Sistema de selecció
  
El sistema de selecció serà per concurs-oposició lliure.
  
Tercera. Dotació de la plaça
  
La dotació de la plaça consistirà en les retribucions bàsiques corresponents al grup E, en la quantia que establisca la Llei de Pressupostos Generals de l'Estat, i respecte a les retribucions complementàries, les assenyalades per al lloc de treball en la relació de llocs de treball d'esta Corporació.
  
Quarta. Jornada de treball i funcions
  
La jornada de treball i règim d'horaris serà el corresponent al lloc de treball, segons la legislació vigent i el Conveni del personal laboral.¡
  
Les funcions del lloc de treball seran les contemplades en la relació de llocs de treball d'esta Corporació i en concret les següents:
  
Obrir i tancar el poliesportiu.
  
Neteja del pavelló.
  
Vigilància i manteniment de les instal·lacions.
  
Treballs de jardineria.
  
Atenció als usuaris del poliesportiu.
  
Confecció normes i calendari utilització instal·lacions.
  
Compra material per a neteja i manteniment instal·lacions.
  
Col·laboració en muntatges d'espectacles, fires, i en organització d'activitats esportives.
  
Altres que puguen ser fixades per la Corporació, pròpies del lloc de treball.
  
Cinquena. Requisits dels aspirants
  
Per a ser admesos a la realització dels aspirants de les proves selectives els aspirants hauran de reunir els següents requisits l'últim dia de presentació d'instàncies:
  
Tindre la nacionalitat espanyola o, d'acord amb allò establit en la Llei 17/1993, de desembre, sobre l'accés a determinats sectors en la funció pública dels nacionals dels altres Estats membres de la Comunitat Europea, tindre la nacionalitat d'un país membre de la Comunitat Europea o la de qualsevol d'aquells Estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què esta es troba definida en el tractat constitutiu de la Comunitat Europea.
  
Tindre complits 18 anys i no excedir de l'edat de jubilació.
  
Estar en possessió del títol de certificat d'escolaritat o equivalent, o en condicions d'obtenir-lo en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant certificació expedida a l'efecte per l'administració competent en cada cas.
  
No patir malaltia o defecte físic que impedesca el desenvolupament de les corresponents funcions. Els que tinguen la condició de minusvàlids, hauran d'acreditar l'aptitud per a l'exercici de les funcions corresponents a la plaça objecte d'esta convocatòria mitjançant dictamen expedit, en data posterior a la publicació de les presents bases en el Butlletí Oficial de la Província, i amb anterioritat a l'inici de les proves selectives, per un equip professional competent, conformement amb allò establit en l'article 38.3 de la Llei 13/82, de 7 d'abril.
  
No haver sigut separat mitjançant expedient disciplinari de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
L'aspirant que resulte seleccionat es sotmetrà al règim d'incompatibilitats vigents.
  
Sisena. Forma i termini de presentació d'instàncies
  
Les instàncies sol·licitant prendre part en la present convocatòria es dirigiran al sr. alcalde-president de l'Ajuntament de Benifaió, es presentaran en el Registre General de l'Ajuntament o en la forma determinada en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'hi podrà utilitzar la instància model que es facilitarà en les oficines municipals situades a la plaça de l'Ajuntament nº 14, planta segona, de 9 a 14 hores, durant el termini de 20 dies naturals a partir de l'endemà de l'última publicació d'aquestes bases en el Boletín Oficial del Estado.
  
A la instància s'acompanyarà:
  
Fotocòpia del document nacional d'identitat.
  
Sobre tancat que continga la documentació que s'aporte a efectes de la valoració dels mèrits.
  
Setena. Admissió d'aspirants
  
Per a ser admesos a les proves selectives serà suficient que els aspirants manifesten en les seues instàncies reunir totes i cada una de les condicions exigides en la base sisena, referides a la data d'expiració del termini de presentació d'instàncies, i que hagen abonat els drets d'examen.
  
Acabat aquell, per resolució, es declararà aprovada la llista d'admesos i exclosos. Dita resolució únicament es publicarà al tauler d'edictes de l'Ajuntament, indicarà el termini de deu dies per a subsanació de defectes pels aspirants exclosos. Així mateix, en dit termini es podrà presentar qualsevol reclamació pertinent pels interessats.
  
La publicació de dita resolució serà determinant dels terminis a efectes de possibles impugnacions o recursos.
  
Els errors de fet podran subsanar-se en qualsevol moment, d'ofici o a petició dels interessats.
  
Si no s'hi produeix cap reclamació, suggeriment o petició de subsanació, la resolució provisional esdevindrà definitiva automàticament. Altrament, resoltes les reclamacions i subsancions, se'n donarà publicitat a través de la publicació al tauler d'edictes de l'Ajuntament o notificant individualment els directament afectats.
  
No obstant això si, per error material o altra causa extraordinària, cap aspirant no hagués figurat en la llista d'exclosos i tampoc no constara en la d'admesos, el tribunal l'admetrà provisionalment a la realització dels exercicis, sempre que ho acredite documentalment, davant d'aquest, mitjançant còpia de sol·licitud segellada en l'oficina receptora i justificant de l'abonament dels drets d'examen, a proposta del Tribunal reunit a l'efecte amb anterioritat al començament del primer exercici, fent-ho constar en acta, i s'elevarà a l'Alcaldia, que resoldrà definitivament sobre l'admissió o exclusió, la qual ho comunicarà al Tribunal perquè en prenga coneixement, als efectes oportuns i notificació als interessats, quedant sense efecte l'exercici de l'aspirant cas que resultara exclòs.
  
En la mateixa resolució s'indicarà la composició dels membres del Tribunal i s'indicarà el dia, el lloc i l'hora de realització del primer exercici de l'oposició.
  
Vuitena. Tribunal
  
El Tribunal cridat a la selecció estarà constituït pels següents membres amb veu i vot:
  
President: el de la Corporació o membre en qui delegue.
  
Secretari: el secretari general de la Corporació o funcionari en qui delegue.
  
Vocals:
  
Un representant de l'administració del Consell designat per la Conselleria de la Presidència de la Generalitat Valenciana.
  
Un funcionari de carrera de l'Ajuntament amb titulació igual o superior a la requerida per la plaça que es convoca, nomenat pel president de la Corporació.
  
Un representant del personal de l'Ajuntament laboral o funcionari de carrera de titulació igual o superior a la requerida per a la plaça que es convoca, designat pels delegats de personal de l'Ajuntament.
  
La designació dels membres del Tribunal inclourà la dels respectius suplents.
  
Als efectes de allò disposat en l'annex IV del Reial Decret 236/88, de 4 de març, el tribunal que actue en esta proba selectiva tindrà la categoria quinta de les recollides en aquell. El Tribunal no podrà constituir-se ni actuar sense l'assistència com a mínim de la meitat dels membres titulars o suplents indistintament, sent necessària, en tot cas, la del president i del secretari o dels qui els sustituesquen.
  
De la mateixa manera podran nomenar-se assessors del Tribunal quan per raó de les proves i altres circumstàncies que així ho aconsellen; el Tribunal per mitjà del seu president podrà disposar la seua incorporació amb caràcter temporal per a col·laborar en el desenvolupament del procés selectiu sota la direcció del tribunal, i tindran la consideració de vocals. El seu nomenament, si fa el cas, es publicarà conjuntament amb el dels altres membres del tribunal.
  
Les decisions es prendran per majoria de vots dels membres presents, resolent, en cas d'empat, el vot de qui actue com a president.
  
Els membres del Tribunal podran ser recusats pels aspirants de conformitat amb allò previst en l'article 28 de la Llei de Règim Jurídic de les Administracions Públiques i del Procediment Administratiu Comú.
  
Novena. Calendari
  
La data, l'hora i el lloc de realització del primer exercici de les proves selectives s'anunciaran en la publicació de la resolució que aprove la llista d'admesos i exclosos, a què es refereix la base setena.
  
Deu. Ordre d'intervenció dels aspirants. Identificació
  
Els aspirants seran convocats per a cada exercici en crida única. Tret dels casos de força major degudament justificats i apreciats pel tribunal amb absoluta llibertat de criteri, la no-presentació d'un aspirant a qualsevol del exercicis obligatoris en el moment de ser cridat, determinarà automàticament el decaïment del seu dret a participar en el mateix exercici i en els successius, i quedarà en conseqüència exclòs del procediment selectiu.
  
L'ordre d'intervenció dels aspirants, en aquells exercicis que no es pogueren realitzar conjuntament, es determinarà per l'ordre alfabètic dels seus cognoms.
  
El tribunal podrà requerir en qualsevol moment als aspirants que acrediten la seua identitat; a l'efecte, hauran d'anar-hi proveïts del document nacional d'identitat.
  
Onze. Relació d'aprovats
  
Finalitzades les proves selectives, el tribunal farà pública la relació d'aspirants aprovats, si n'hi haguera, per rigorós ordre de puntuació aconseguida, i elevarà dita relació a l'Alcaldia-Presidència, i alhora remetrà a aquesta l'acta de l'última sessió, sense que es puga aprovar ni declarar que han superat el present procediment selectiu un nombre superior d'aspirants al de places convocades.
  
Dotze. Presentació de documents
  
L'aspirant proposat pel tribunal haurà d'aportar davant la Corporació, dins el termini de vint dies hàbils des que es faça pública la relació d'aprovats, els documents acreditatius de les condicions de capacitat i requisits de la base cinquena de la present convocatòria:
  
Certificat de naixement.
  
Fotocòpia del DNI, acompanyada de l'original per al seu acarament.
  
Certificat mèdic oficial acreditatiu de no patir malaltia o defecte físic que l'impossibilite per al normal exercici de la funció.
  
Declaració jurada de no haver sigut separat, mitjançant expedient disciplinari, del servei de l'Estat, Administració Local, ni trobar-se inhabilitat per a l'exercici de la funció.
  
Original i fotocòpia per a compulsar el títol acadèmic exigit.
  
Declaració jurada de no trobar-se incurs en causa d'incompatibilitat o incapacitat.
  
Els aspirants proposats que tinguen la condició de funcionaris de carrera quedaran exempts de justificar documentalment les condicions generals a què es refereix la base cinquena que ja hagueren sigut provades per a obtindre el seu anterior nomenament. En tot cas, hauran de presentar original i fotocòpia per a acarar del seu nomenament com a funcionaris de carrera i títol acadèmic exigit.
  
Els qui dins el termini indicat i tret de casos de força major, no presentaren la documentació no podran ser contractats, cosa que donarà lloc a la invalidesa de l'actuació de l'interessat i a la nul·litat subsegüent del actes del tribunal al respecte, sense perjudici de la responsabilitat en què poguera haver incorregut per falsedat en la instància.
  
Cas que l'aspirant fora exclòs per no-presentació o falsedat en la documentació, el tribunal podrà proposar addicionalment la inclusió, en el mateix nombre dels exclosos, d'aquells que havent superat les proves estiguen fora del límit establit en la base primera.
  
Tretze. Contractació i període de proves
  
Complits els requisits precedents i en el termini de vint dies, es subscriurà contracte laboral de durada indeterminada amb els aspirants proposats, segons allò establit en l'art. 15 de l'Estatut dels Treballadors.
  
L'aspirant proposat haurà de superar un període de prova de dos mesos, de conformitat amb allò disposat en l'art. 14 del ETT.
  
Catorze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon ordre del procés selectiu en tot allò no previst en les presents bases.
  
Quinze. Normativa i recursos
  
La convocatòria es regirà en allò no previst en aquestes bases per allò establit en la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost, de Mesures per la Reforma de la Funció Pública i les seues modificacions posteriors; Decret Legislatiu de 24 d'octubre de 1995, pel qual s'aprova el text refós de la Llei de Funció Pública Valenciana; Reial Decret 896/1991, de 7 de juny; Decret 69/1986, de 2 de juny, del Consell de la Generalitat Valenciana, i altres disposicions legals vigents en la matèria. La convocatòria, bases, actes administratius que es deriven d'aquesta i de l'actuació del tribunal, podran ser impugnats pels interessats en els casos, formes i terminis establits en la Llei de Règim Jurídic de les Administracions Públiques i del Procediment Administratiu Comú.
  
Setzena. Publicitat
  
Les presents bases es publicaran en el Butlletí Oficial de la Província, Diari Oficial de la Generalitat Valenciana i al tauler d'anuncis municipal.
  
Dèsset. Fase de concurs
  
Consistent en:
  
1. Experiència professional específica: es valorarà en funció del temps treballat en l'administració Pública o en entitats privades, en funcions similars a la de la plaça convocada, i aquest apartat es valorarà amb un màxim de 4 punts.
  
Es valorarà a raó d'un punt per any complet de serveis en actiu en l'administració o en empreses privades en què s'hagen exercit funcions similars a les de la plaça convocada.
  
Tan sols seran tinguts en compte els certificats de serveis prestats en entitats privades, si hi són clarament identificats el nom, cognoms i el càrrec de la persona que els signa, i a més consta una direcció i el número de telèfon de l'entitat emissora.
  
2. Aptituds per al lloc de treball. Cursos de formació i perfeccionament específics.
  
Es valoraran fins un màxim de 2 punts els cursos de formació i perfeccionament específics, relacionats directament amb la plaça convocada. La valoració de cada curs s'efectuarà en funció de la seua durada, d'acord amb la següent escala:
  
De 50 o més hores: 1 punt.
  
De 25 o més hores: 0'50 punts.
  
De 15 o més hores: 0'15 punts.
  
Tan sols es valoraran cursos si foren convocats i organitzats per la Universitat, instituts o centres oficials, o altres entitats, sempre que en aquest últim cas estiguen homologats per l'Institut Valencià d'Administració Pública.
  
3. Titulació complementària a l'exigida, màxim 1 punt.
  
Per estar en possessió del títol de Graduat Escolar, Formació Professional de primer grau o equivalent: 0'50 punts.
  
Per estar en possessió del títol de Batxiller, Formació Professional de segon grau o equivalent: 0'75 punts
  
Per estar en possessió del títol de llicenciatura o diplomatura universitària, Formació Professional de tercer grau o equivalent: 1 punt.
  
No es valoraran com a mèrit aquelles titulacions que figuren com a requisit per la provisió dels llocs de treball, ni aquelles que siguen imprescindibles per la consecució d'altres de nivell superior. En la puntuació d'accés a la Universitat, tan sols se'n computarà una.
  
4. Coneixement de valencià. D'acord amb allò que estableix la Junta Qualificadora de Coneixements de Valencià:
  
Nivell oral: 0'40 punts.
  
Nivell elemental: 0'90 punts.
  
Nivell mitjà: 1'30 punts.
  
Nivell superior: 1'75 punts.
  
En el supòsit d'estar en possessió de distints nivells de coneixements, tan sols es valorarà el títol de nivell superior.
  
5. Entrevista. Es valorarà fins un màxim de 2 punts l'entrevista realitzada pel tribunal qualificador amb cada un dels aspirants a l'objecte d'apreciar els coneixements sobre les funcions a desenvolupar en les places que són objecte d'esta convocatòria. Dita entrevista es realitzarà en valencià i tindrà una durada màxima de 10 minuts, i podrà versar sobre els aspectes que el tribunal desitge aprofundir del currículum vitae de l'aspirant.
  
6. Altres mèrits. Es valoraran fins un màxim d'1 punt altres mèrits no compresos en els apartats anteriors i que tinguen relació amb les funcions de la plaça convocada, a juí del tribunal.
  
Determinada la puntuació obtinguda per cada aspirant en la fase de concurs, es sumarà als punts que en cada cas obtinga en la fase d'oposició, a l'efecte de fixar la puntuació definitiva.
  
Divuit. Exercicis de l'oposició
  
Fase prèvia. De caràcter obligatòria i eliminatòria.
  
Consistirà en una prova d'aptitud adaptada a les funcions pròpies de la plaça, mitjançant test psicotècnic, en la qual els aspirants seran declarats aptes o no aptes.
  
Primer exercici. Obligatori i eliminatori.
  
Consistirà en la realització d'un test de 30 preguntes sobre coneixements relacionats amb el programa que apareix a continuació, amb una durada de 30 minuts.
  
Segon exercici. Obligatori i eliminatori.
  
Consistirà en una prova objectiva de caràcter pràctic, dirigida a apreciar la capacitat dels aspirants per a realitzar tasques de manteniment senzilles referides a les funcions pròpies del lloc de treball.
  
Dèneu. Qualificació dels exercicis
  
Cada un del exercicis es qualificarà de zero a deu punts sent necessari obtindre, per a superar-los, un mínim de cinc punts, en cada un.
  
La puntuació final s'obtindrà sumant les puntuacions obtingudes en cada un dels exercicis.
  
Vint. Qualificació definitiva
  
La puntuació final s'obtindrà sumant les puntuacions obtingudes en la fase de concurs i en la d'oposició, sense que, en cap cas, la puntuació obtinguda en la fase de concurs servisca per a poder superar la fase d'oposició.
  
En els supòsits de puntuacions iguals, els empats es dirimiran atenent a la major antiguitat en el servei a l'Ajuntament de Benifaió, si es tracta de personal municipal, o en el seu cas, a la major edat de l'aspirant.
  
Annex
  
Programa temari
  
Tema 1. Organització municipal. El Plenari de l'Ajuntament. L'alcalde. La Comissió de Govern. Les comissions informatives.
  
Tema 2. Serveis i dependències municipals: ubicació, funcions i activitats que s'exerceixen.
  
Tema 3. El personal al servei de les Corporacions Locals. El personal laboral.
  
Tema 4. Seguretat i higiene en el treball: prevenció de rics laboral. Elements de seguretat.
  
Tema 5. Funcions i obligacions del conserge del poliesportiu respecte a les instal·lacions i material existent, així com cap als òrgans de govern municipal i usuaris del recinte.
  
Tema 6. El recinte esportiu: elements que l'integren.
  
Tema 7. Organització i serveis que s'ofereixen al poliesportiu municipal i relacions i deures del conserge amb els responsables i usuaris.
  
Tema 8. Manteniment i conservació de les instal·lacions d'un poliesportiu: avaries més freqüents i la seua reparació.
  
Tema 9. El control dels subministraments: aigua, llum, gasoil.